SHBA: Negociatat për katastrofën fiskale
Presidenti Barak Obama dhe republikanët në Kongres vazhdojnë t'u përmbahen qendrimeve të tyre për taksat dhe shpenzimet qeveritare
Presidenti i Shteteve të Bashkuara, Barak Obama, dhe republikanët në Kongres iu përmbajtën përsëri dje qendrimeve të tyre, ndërkohë që vazhdojnë negociatat për shmangijen e katastrofës fiskale me skadimin e afatit të taksave të shkurtuara dhe hyrjen në fuqi të shkurtimeve të mëdha qeveritare në fund të vitit. Korrespondenti i Zërit të Amerikës në Shtëpinë e Bardhë, Dan Robinson, na sjell hollësi. Megjithëse zoti Obama dhe Kryetari i Dhomës së Përfaqësuesve, republikani Xhon Bejnër , vazhdojnë diskutimet telefonike dhe ndihmësit e tyre zhvillojnë takime, deklaratat publike tregojnë se mosmarrëveshjet mes tyre mbeten të mëdha. Dje dita filloi me akuzat e zotit Bejnër se presidenti nuk ka bërë propozime specifike, por vetëm ka kërkuar shkurtimin e taksave dhe shtimin e shpenzimeve. Sekretari i shtypit të Shtëpisë së Bardhë, Xhej Karni, tha se Presidenti Obama beson se një marrëveshje mund të arrihet, pa hequr dorë nga taksat e shkurtuara për ata me të ardhura të ulta dhe duke kërkuar ngritjen e taksave për amerikanët e pasur. Nga hollësitë që u mësuan dje, duket se /bejnër propozon mbajtjen e nivelit të taksave të caktura gjatë administratës Bush për të gjithë taksapaguesit, duke përfshirë edhe dy përqindëshin e atyre me të ardhur atë larta. Nenci Pelosi, udhëheqësja e pakicës në Dhomën e Përfaqësuesve, tha se republikanët nuk kanë paraqitur propozime specifike në diskutime. " Të dy palët vazhdojnë të debatojnë shumën e të ardhurave që do të sigurohet me ngritjen e taksave. Republikanët kanë ofruar 800 miliardë dollarë nëpërmjet një reforme të paspecifikuar për taksat që Kongresi mudn të bëjë vitin e ardhshëm. Presidenti Obama po kërkon tani 1.4 trilionë dollarë për të ardhura të reja si pjesë e marrëveshjes për uljen e deficitit. Presidenti thotë se ai është i gatshëm të “marrë vendime të vështira” lidhur me reformat për programet qeveritare. Kryetari i Rezervës Federale të Shteteve të Bashkuara, Ben Bernanke, ka thënë se pasigurai lidhur me katastrofën fiskale po e dëmton ekonominë amerikane.